
Определение №128/11.03.2024 по ч. нак. д. №202/2024 на ВКС, НК, I н.о., докладвано от съдия Светла Букова
 


	
		
		
	№ 128	
		
	Гр. София, 11 март 2024 г.	
		
	ВЪРХОВНИЯТ КАСАЦИОНЕН СЪД, първо наказателно отделение в закрито заседание на eдинадесети март през две хиляди двадесет и четвърта година в състав:	
		
	 ПРЕДСЕДАТЕЛ: Валя Рушанова	
		
	 ЧЛЕНОВЕ: Красимир Шекерджиев	
		
	 Светла Букова	
		
	при секретаря .............. и след становище на прокурора от ВКП К. Иванов, като разгледа докладваното от съдия Букова наказателно частно дело № 202 по описа за 2024г., за да се произнесе взе предвид следното:	
		
	Производството пред ВКС е по реда на чл.43, т.1 от НПК.	
		
	Образувано е по повод разпореждане от 21.02.2024 г. по нохд № 774/24 г. по описа на РС – Варна, с което съдебното производство по делото е прекратено и същото е изпратено за промяна на подсъдността.	
		
	Според постъпилото писмено становище на прокурор от Върховна касационна прокуратура преобладаващата част от свидетелите, които следва да бъдат призовани, са от друг съдебен район, а именно от този на РС – Ямбол, а подсъдимият и един свидетел живеят в област Бургас, поради което делото следва да се разгледа от друг, еднакъв по степен съд /РС – Бургас или РС - Ямбол/.	
		
	ВЪРХОВНИЯТ КАСАЦИОНЕН СЪД, след като обсъди материалите по делото и взе предвид становището на прокурора, счете, че са налице условията по чл.43, т.1 НПК за промяна на местната подсъдност по следните съображения:	
		
	Производството по нохд № 774/2024 г. е образувано в Районен съд – Варна по внесен обвинителен акт срещу М. Н. К. за престъпление по чл.211, пр.3, вр. чл.209, ал.1 от НК.	
		
	С разпореждане на съдията-докладчик от 21.02.2024 производството по делото е прекратено и е изпратено на ВКС за промяна на подсъдността. Прието е, че с местоживеене в гр. Варна са единствено управителят и пълномощникът на ощетеното юридическо лице, а останалите свидетели са с адрес за призоваване в град Ямбол и областта му, както и в гр. Нова Загора и гр. Сливен, като подсъдимият е от гр. Бургас. С оглед процесуална икономия е изразено становище, че делото следва да се разгледа от друг, еднакъв по степен съд.	
		
	Въз основа на материалите по делото, следва да се приеме, че отправеното към ВКС искане за промяна на подсъдността е основателно, тъй като са налице предпоставките по чл.43, т.1 от НПК. Видно от приложението към обвинителния акт трима от свидетелите, чийто разпит е поискан и би се явил необходим за производството, имат адрес за призоваване на територията на РС – Ямбол, двама от тях – на РС - Нова Загора и един – на РС – Сливен, намиращи се в близост по между си. Самият подсъдим е с постоянен адрес в гр. Бургас. При съобразяване на това обстоятелство, следва да се приеме, че промяната на местната подсъдност на делото с изпращането му за разглеждане от териториално близкия за повечето участници в производството РС – Ямбол, би обусловило бързина и ефективност на разглеждането му, както и снижаване на разходите.	
		
	По изложените съображения и на основание чл.43, т.1 НПК, Върховният касационен съдОПРЕДЕЛИ:	
		
	ИЗПРАЩА нохд № 774/2024 г. по описа на Районен съд – Варна за разглеждане и решаване от Районен съд – Ямбол.	
		
	Определението е окончателно.	
		
	Препис от определението да се изпрати на РС - Варна за сведение.	
		
	ПРЕДСЕДАТЕЛ:	
		
	ЧЛЕНОВЕ: 1.	

